CPN ดีดกว่า 4% โบรกชูเป้า 79 บ. มองผลงาน Q1 โตต่อรับเปิดเมือง
CPN เด้ง 4% อานิงสงส์เปิดเมืองหุ้นผลงานไตรมาส 4/65 ฟื้นตัว และโตต่อเนื่องในไตรมาส 1/66 พร้อมแนะนำ “ซื้อ” ราคาเป้าหมาย 79 บาท
CPN เด้ง 4% อานิงสงส์เปิดเมืองหุ้นผลงานไตรมาส 4/65 ฟื้นตัว และโตต่อเนื่องในไตรมาส 1/66 พร้อมแนะนำ “ซื้อ” ราคาเป้าหมาย 79 บาท
3 ก.พ. 2566

ผู้สื่อข่าวรายงานว่า วันนี้ (3 ก.พ.66) ราคาหุ้น บริษัท เซ็นทรัลพัฒนา จำกัด (มหาชน) หรือ CPN ณ เวลา 10:05 น. อยู่ที่ระดับ 75 บาท บวก 3 บาท หรือ 4.17% สูงสุดที่ระดับ 75.25 บาท ต่ำสุดที่ระดับ 73 บาท ด้วยมูลค่าการซื้อขาย 284.55 ล้านบาท

บริษัทหลักทรัพย์ เอเซีย พลัส จํากัด ระบุในบทวิเคราะห์ แนะนำ “ซื้อ” ราคาเป้าหมาย 79 บาท ในฐานะหุ้นที่ได้ประโยชน์จากธีม Re-opening คาดหนุนต่อไตรมาส 4/65 ฟื้นตัว และต่อเนื่องในไตรมาส 1/66 (ดีขึ้นทั้งจากปีก่อน และไตรมาสก่อน) ขณะที่เป้าหมายรายได้ปีนี้ของ CPN ที่สูงกว่าสมมติฐานของฝ่ายวิจัยราว 10% สร้างอัพไซด์ส่วนเพิ่มต่อประมาณการ ซึ่งฝ่ายวิจัยอาจพิจารณาอีกครั้งหลังประกาศงบ